**ভূমিকম্পে কেঁপে উঠল ভারত**

আন্তর্জাতিক ডেস্ক  প্রকাশিত: ০৯:৫১ ২৬ জুলাই ২০২১

*ছবি: সংগৃহীত*

শক্তিশালী ভূমিকম্পে কেঁপে উঠল ভারতের অন্ধ্রপ্রদেশের হায়দ্রাবাদসহ বেশ কয়েকটি শহর। রিখটার স্কেলে এর মাত্রা ছিল ৪।

ন্যাশনাল সেন্টার ফর সিসমোলজি জানিয়েছে, স্থানীয়  সময় সোমবার ভোর ৫টার দিকে এ ভূমিকম্প হয়। উৎস ছিল হায়দ্রাবাদের দক্ষিণে ১৫৬ কিলোমিটার দূরে ভূপৃষ্ঠ থেকে ১০ কিলোমিটার গভীরে।

সংবাদমাধ্যম হিন্দুস্তান টাইমস জানিয়েছে, কম্পন শুরু হতেই লোকজন বাড়ির বাইরে বেরিয়ে আসে। তবে এখন পর্যন্ত হতাহত বা কোনো ক্ষয়ক্ষতির খবর পাওয়া যায়নি।

এর আগে স্থানীয় সময় রোববার রাত ৮টা ৩৯ মিনিটে ৪ মাত্রার ভূমিকম্পে কেঁপে ওঠে সিকিম। গ্যাংটকের পশ্চিম এবং দক্ষিণ-পশ্চিমে ভূপৃষ্ঠ থেকে ১১ কিলোমিটার গভীরে ছিল এই কম্পনের উৎসস্থল। মৃদু কম্পন অনুভূত হয়েছে শিলিগুড়িতেও।